burgasdotpro/wikipedia huggingface dataset:
Algiedi

Algiedi (α Cap/α Capricorni/Alfa Capricorni), tiež známa ako "Al Giedi", "Algedi", "Prima Giedi" alebo "Giedi" je hviezda v súhvezdí Kozorožec.
Názov pochádza z lat. "prvá" a arab. "al-džadí" – "kozľa". Arabi nazývali celé súhvezdie "burdž al-džadí" - "súhvezdie kozľa".
Jej jasnosť je 4,2 magnitúdy a tvorí optickú dvojhviezdu s hviezdou α2, Secunda Giedi. Za priaznivých podmienok sa tieto zložky vzdialené 6' dajú od seba odlíšiť voľným okom. Jasnosť druhej zložky je 3,6 magnitúdy a obe sú klasifikované ako hviezdy spektrálneho typu G. Fyzicky však k sebe vôbec nepatria. Jasnejšia Secunda Giedi je od nás vzdialená asi 109 ly. Údaje o vzdialenosti Primy Giedi sa značne rozchádzajú, je však podstatne ďalej než Secunda. Podľa niektorých meraní je to až 1 630 ly. Každá z týchto hviezd je opäť zdvojená. Prima Giedi má vo vzdialenosti 45" optického sprievodcu 9. magnitúdy, ktorý sa dá rozoznať už so 6 cm ďalekohľadom. Jasnejšia Secunda Giedi má vo vzdialenosti 7" sprievodcu 11. magnitúdy, ktorý je tiež dvojhviezda. Na rozlíšenie tejto dvojice potrebujeme ďalekohľad s najmenej 10 cm objektívom.
Acamar

Acamar (θ Eri/θ Eridani/Theta Eridani) je dvojhviezda v súhvezdí Eridanus. Jej meno znamená „jasnejšia“, podľa iného zdroja „posledná v rieke“, hoci sa nenachádza na konci, ale v dvoch tretinách tohto súhvezdia predstavujúceho rieku. Predpokladá sa, že v historickom období zoslabla z prvej na tretiu magnitúdu, aj keď o tom neexistuje dostatočný dôkaz.
Zložky dvojhviezdy majú jasnosť 3,5 a 4,5 mag a sú od seba vzdialené 8,2 oblúkovej sekundy. Na ich rozlíšenie postačí ďalekohľad s priemerom objektívu 5 cm. Acamar nie je z našich zemepisných šírok pozorovateľný, vidno ho však z južných častí Európy. Vzdialenosť dvojhviezdy od Zeme je asi 161 ly a približuje sa k nám rýchlosťou 12 km/s.
Raketa

Raketa je dopravné zariadenie, ktoré využíva na pohon reaktívny motor, ktoré si so sebou nesie zásoby raketových pohonných látok (paliva a okysličovadla). Motor, ktorý používa raketa k pohonu sa nazýva raketový motor. Vďaka zásobe okysličovadla nie je raketa závislá od dodávky atmosférického kyslíka a preto môže pracovať aj vo vákuu.
História.
Ako prví vynašli raketu starovekí Číňania, ktorí používali na jej pohon raketové motory na tuhé palivo. Vtedy sa po prvýkrát použila raketa na vojenské ciele. Počas storočí sa na tento vynález takmer zabudlo a pušný prach používaný na ich pohon sa začal používať ako pohonná látka do strelných zbraní. Rakety sa stali iba atrakciou pre pobavenie publika na slávnostiach. Znovuoživenie rakiet prišlo až na začiatku 
20. storočia. Na ich vývoji a zdokonaľovaní pracovalo veľa významných fyzikov a raketových konštruktérov. Za zmienku stoja hlavne Konstantin Eduardovič Ciolkovskij (dal základy teórie rakiet), Robert Goddard, Wernher von Braun (konštruktér prvej balistickej rakety na kvapalné pohonné látky – V2) a Sergej Pavlovič Koroľov (konštruktér prvej rakety, ktorá dopravila náklad do vesmíru).
Využitie.
Rakety sa používajú predovšetkým pre dopravu nákladov na veľké vzdialenosti alebo do vesmíru. 
Vo vojsku majú rakety veľký význam, používajú sa ako dopravné prostriedky pre veľké množstvo typov zbraní. Najrozšírenejšie sú hlavne v letectve. Okrem priameho použitia vo vojsku našli rakety uplatnenie aj v kozmickej technike, kde sú jej neoddeliteľnou súčasťou. Rakety sú zatiaľ jediný dopravný prostriedok, ktorý dokáže dopraviť náklad do vesmíru. Vo svete existuje veľké množstvo typov rakiet, ktoré sa používajú na rôzne účely. Na výskumné účely sa využívajú v meteorológii, geofyzike a astronómii.
Rozdelenie rakiet.
Všeobecne sa pojem raketa používa pre všetko, z čoho šľahajú plamene a dokáže to letieť vysokou rýchlosťou. No nie je tomu tak. Ako príklad sa dá uviesť raketa s plochou dráhou letu. V tomto prípade ale nejde vôbec o raketu, ale bezpilotné lietadlo používajúce prúdový a nie raketový motor. Z tohoto ohľadu sa teda hovorí o strelách s plochou dráhou letu. Podobne je to aj pri torpédach. Rakety sa delia na niekoľko kategórií:
BPM 37093

BPM 37093 je biely trpaslík vzdialený od Slnka 50 svetelných rokov, v súhvezdí Kentaur.
Obsahuje kryštalický uhlík vo veľkosti nášho Mesiaca. Vedci sa domnievajú, že je to obrovský diamant. V roku 185 zasiahlo planétu Zem svetlo zo vzdialenej supernovy, ktoré bolo spozorované v Číne. Supernova bola viditeľná až 20 mesiacov a jej najväčšia jasnosť dosiahla –8. magnitúdu.
Diadém (dvojhviezda)

Diadém (iné názvy: α Com, α Comae Berenices, Alfa Comae Berenices) je hviezda v súhvezdí Vlasy Bereniky. Aj keď je označená ako α, nie je najjasnejšou hviezdou. Má jasnosť len 4,32 mag. Je to dvojhviezda pozostávajúca zo zložiek, ktoré sa navzájom obehnú približne za 25,85 rokov. Pre ich malú vzájomnú vzdialenosť ich nemožno malým ďalekohľadom rozlíšiť. V jej zdanlivej blízkosti sa nachádza guľová hviezdokopa M53.
Žltobiely trpaslík

Žltobiele trpaslíky sú hviezdy hlavnej postupnosti spektrálneho typu F.
Garnetová hviezda

Garnetová hviezda, Granátová hviezda alebo Erakis (μ Cep/μ Cephei/Mí Cephei) je premenná hviezda v súhvezdí Cefeus. Pomenovanie Garnetová hviezda zaviedol William Herschel kvôli jej farbe - jej spektrálny typ je M2, preto je výrazne červená. Jej zdanlivá hviezdna veľkosť je 4,1 magnitúd.
Patrí medzi najjasnejšie polopravidelné premenné hviezdy. Mení svoju jasnosť medzi 3,6 a 5,1 mag v prekladajúcich sa periódach 730 dní, 900 dní a 13,5 rokov. Jej červená farba sťažuje porovnávanie jasnosti tohto červeného nadobra s jasnosťou iných hviezd. Jej svietivosť sa dá porovnať so svietivosťou 50 000 Sĺnk a je dokonca žiarivejšia ako Betelgeuze z Orióna, je ale v porovnaní s Betelgeuze sa nachádza omnoho ďalej. Povrchová teplota Garnetovej hviezdy dosahuje iba 3500 K a jej priemer je 70-krát väčší ako priemer Slnka. Je vzdialená od Slnka 5 260 svetelných rokov a približuje sa k nám rýchlosťou 19 km/s.
Erakis dala meno zvláštnej skupine nepravidelných premenných hviezd, tzv. premenných hviezd typu mí Cephei. Sú to červené obry a nadobry, ktoré menia svoju jasnosť v dôsledku pulzovania. Toto pulzovanie je však na rozdiel od delta-cefeíd nepravidelné, alebo polopravidelné. Kolísanie jasnosti týchto hviezd nebýva príliš výrazné a dosahuje spravidla iba pol magnitúdy. V tomto je Erakis výnimkou.
Hviezdu obklopuje emisná hmlovina IC 1396, ktorej zdanlivý priemer je desaťkrát väčší ako priemer Mesiaca v splne. Hmlovina má celkovú magnitúdu 3,0 ale je roztiahnutá na takej veľkej ploche, že voľným okom nemáme šancu ju vidieť.
18 Scorpii

18 Scorpii je hviezda v súhvezdí Škorpión. Je považovaná za najbližšie dvojča Slnka, kvôli mnohým spoločným vlastnostiam. Je od Slnka vzdialená 45,7 svetelného roka.
Žltý trpaslík

Žltý trpaslík je malá žltá hviezda (1 - 1,4 hmotnosti Slnka) hlavnej postupnosti v procese spaľovania vodíka na hélium vo svojom jadre vplyvom jadrovej fúzie.
Najznámejším žltým trpaslíkom je Slnko.
Vlajka (organizácia)

Vlajka bola česká nacionalistická a fašistická organizácia v rokoch 1930-1942.
Založili ju roku 1930, mala asi 2000 členov. Po vzniku Protektorátu sa nacisti pokúsili zneužiť jej činnosť na nátlak na protktorátnu vládu. Roku 1943 ju rozpustili, potom ako už rok predtým bolo niekoľko jej členov intervenovaných.
Vlajka

Vlajka (veľmi zriedkavo "vejka" - pozri nižšie) je kus textilu s pevne stanoveným tvarom, pomerom strán a farebným vzorom, ktorý symbolizuje alebo označuje príslušnosť ku skupine, organizácii, územnej jednotke alebo štátu, alebo slúži na signalizáciu, a ktorý sa pripevňuje na vlajkovú žrď alebo vlajkový stožiar pomocou očiek a lanka tak, aby vial vo vetre vodorovne a aby ho bolo možné vztyčovať (vyťahovať) a spúšťať. 
Štátna vlajka je oficiálnym symbolom príslušného štátu. 
Náuka o vlajkách sa nazýva vexilológia.
Vlajka a zástava.
Vlajka sa často mýli so zástavou. Rozdiel medzi vlajkou a zástavou je taký, že vlajka sa vztyčuje (vyťahuje/spúšťa po stožiari či žrdi), má predpísaný pomer strán a je umiestnená vodorovne, kým zástava sa nosí (nevyťahuje/nespúšťa sa, ale je pevne spojená priamo so žrďou), nemá predpísaný pomer strán a nemusí byť umiestnená len vodorovne.
Etymológia a tvar vejka.
Slovo vlajka je prevzaté z češtiny a istý čas sa navrhovalo nahradiť ho jazykovo vhodnejším tvarom vejka (keďže české vlaje = slovenské veje), pričom tvar vejka sa neujal, ale ojedinele sa vyskytuje.
Východný Berlín

Východný Berlín je neoficiálne označenie východnej časti Berlína, sovietskeho sektora po druhej svetovej vojne. Oficiálny názov bol "Berlín, hlavné mesto NDR" ("Berlin, Hauptstadt der DDR").
Krátko po rozdelení Berlína (30. novembra 1948) sa 7. októbra 1949 stal východný Berlín hlavným mestom novozaloženej NDR. Zároveň mal od 30. novembra 1948 de facto postavenie autonómnej krajiny (Nemecko sa tradične delilo na „krajiny“, dnes spolkové krajiny) a to až do 22. júla 1952. 
23. júla 1952 bola NDR zmenená na centralistický štát, tradičné krajiny boli rozdelené medzi novo vzniknuté „kraje“ nerešpektujúce pôvodné krajinské hranice (s výnimkou Berlína), a východný Berlín sa stal jedným z novovzniknutých krajov - Berlín, hlavné mesto NDR s rozlohou 413 km². Administratívne sa východný Berlín členil na 11 mestských obvodov.
Od Západného Berlína bol oddelený v roku 1961 berlínskym múrom, ktorý padol 9. novembra 1989.
Pozoruhodnosti: Alexanderplatz s televíznou vežou (365 m), Palác republiky "Palast der Republik", Brandenburská brána "(Brandenburger Tor)", berlínsky múr, …
Vladislav II. Jagelovský

Vladislav II. Jagelovský môže byť:
Peter Rašev

Mgr. art. Peter Rašev ( * 6. august 1952, Prešov – † 12. jún 2008, Košice) bol slovenský herec, režisér a riaditeľ divadla, manžel herečky Ľubice Blaškovičovej.
V roku 1978 absolvoval štúdium herectva na VŠMU v Bratislave.
V rokoch 1970-1974 bol členom zboru spevohry Divadla Jonáša Záborského v Prešove, v rokoch 1978-2005 bol členom činohry Štátneho divadla v Košiciach - s výnimkou siedmich rokov, keď založil Staromestské divadlo, v ktorom pôsobil ako režisér a riaditeľ.
Je autorom dvoch divadelných hier "Na jednom lane" a "Caranténa".
Počas Nežnej revolúcie moderoval mítingy v Košiciach. V rokoch 1990-1991 bol poslancom Snemovne národov Federálneho zhromaždenia ČSFR (vzdal sa mandátu).
Mal dve dcéry - Kristínu a Katarínu. V roku 2006 mu diagnostikovali nádor na pľúcach a metastázy na mozgu. O dva roky chorobe podľahol.
Filozofická teória reality

Filozofická teória reality je filozofický výskum všetkého, čo reálne existuje; súčasť filozofie reality (Ján Letz).
Obchodné tajomstvo

Obchodné tajomstvo sú všetky skutočnosti obchodnej, výrobnej alebo technickej povahy súvisiace s podnikom majúce skutočnú alebo potenciálnu materiálnu či nemateriálnu hodnotu, nie sú v príslušných obchodných kruhoch bežne dostupné, majú byť podľa vôle podnikateľa utajené a podnikateľ zodpovedajúcim spôsobom ich utajenie zabezpečuje.
Abstraktný systém

Abstraktný systém je systém, ktorý existuje len vo vedomí človeka (napr. úplný prehľad poznatkov o nejakom jave, ucelené poznanie, celok myšlienok, koncepcia a pod.)
Abstraktný systém ako formalizovaný model konkrétneho systému je produktom ľudského myslenia, pričom objektívnu realitu zobrazuje pomocou prvkov abstraktnej povahy a vzťahom medzi nimi (napr. logické a matematické systémy).
Prvkami abstraktného systému sú definované pojmy, pričom vzťahy medzi prvkami vyplývajú z predpokladov (axióm, postulátov).
Stredná škola

Stredná škola je výchovno-vzdelávacie zariadenie, ktoré poskytuje všeobecné a odborné vzdelanie s ucelenou sústavou potrebných vedomostí, spôsobilostí a zručností.
Edičná technika

Edičná technika je spôsob prípravy starších literárnych diel na novú edíciu, najmä takých, ktoré majú viac podaní: znení, čítaní, verzií (podôb), variantov (obmien) textu (odchýliek textu, pochádzajúcich od autora alebo zapríčinených tradíciou, podaním, šírením textu). Zahŕňa všetky problémy, ktoré súvisia s tzv. kritickou edíciou.
Axiomatický systém

Axiomatický systém je množina výrokov, ktorá je potrebná na vybudovanie určitej matematickej disciplíny alebo matematickej oblasti v nejakej vede. Všetky ďalšie výroky sa majú len dedukovať pomocou pravidiel logiky. 
Na axiomatický systém sa kladú tieto požiadavky:
Teória rečových aktov

Teória rečových aktov je teória, podľa ktorej sa reč chápe ako súčasť správania: ľudia pri hovorení konajú, čiže niečo tvrdia, vydávajú rozkazy, vyslovujú želania, pochybnosti ap. Ich správanie regulujú isté pravidlá. Za základnú a najmenšiu jednotku rečovej komunikácie sa považuje rečový akt.
Teória rečových aktov vychádza z Austinových, Alstonových a Searlových filozofických prác.
Svätoviktorská škola

Škola svätoviktorská je stredoveká teologicko-filozofická škola 12. stor. v Paríži, ktorá
vychádzala predovšetkým z učenia Augustína z Hippa, no otvárala sa aj voči aristotelizmu, ktorý sa v tom čase širil. Jej predstavitelia sa zameriavali v prvom rade na prehĺbenie duševného života a na mystiku.
Z filozofických problémov venovali pozornosť problémom klasifikácie vied, náuke o Bohu, psychológii vnímania a vôľových aktov.
V škole sa venovala pozornosť aj filozofii prírody, pričom sa dostal k slovu atomistický výklad základnych fyzikálnych procesov.
Výpočtová technika

Výpočtová technika je súhrn metód, hardvéru a softvéru na uľahčenie, zrýchlenie, mechanizáciu a automatizáciu výpočtov a spracovania dát počítačom. Počítačový hardvér v týchto súvislostiach označujeme ako "výpočtové prostriedky".
Deterministický systém

Deterministický systém je systém, ktorého správanie je jednoznačne určené jeho stavom a podnetmi.
Teória reideologizácie

Teória reideologizácie je teória, ktorá v reakcii na teóriu deideologizácie akcentuje nevyhnutnosť zdôvodňovať sociálne hodnoty spoločnosti a teda návrat k ideológii.
Umelecká škola

Umelecká škola je termín označujúci zhody v tvorbe umelcov rovnakej doby a kultúrnej oblasti; umelecká škola je daná spoločnými východiskami, obdobnými názormi a použitými umeleckými prostriedkami a postupmi. Tento termín sa používa v situácii, kedy historik umenia spätne vystihuje zhody medzi anonymnými dielami zo staršieho obdobia (škola katedrály Notre-Dame, Smilová škola), alebo keď sa tieto zhody javia ako dôsledok paralelného vývoja známych a od seba nezávislých autorov (pozri napr. cintorínová básnická škola).
Umelecká škola vzniká aj okolo výraznej tvorivej osobnosti (maliarskej, hudobnej, staviteľskej, básnickej), ktorej príklad jej žiaci a vyznavači nasledujú.
Umelecká škola je tiež skupina ako združenie autorov, ktorých voľne spája členstvo v istých spolkoch alebo združeniach (frauenlobská škola majstrov spevákov), spoločný projekt alebo záujem, napr. poriadanie spoločných výstav, vydávanie almanachu alebo almanachov, časopisu alebo časopisov (naturálna škola, parnasistická škola) alebo program (národná škola, prvá a druhá novočeská básnická škola, škola májaová, Štúrová básnická škola).
Umelecké školy tiež vznikajú ako výsledok kolektívnej spolupráce (ruská formálna škola).
Zdroj.
Technokracia

Technokracia môže byť:
Duchovný systém

Duchovný systém je spoločenský systém, ktorý uspokojuje duchovné potreby spoločnosti. Napríklad: škola,
vedecká inštitúcia, divadlo, kino, obrazáreň, rozhlas, televízia, tlač a pod.
Škola v Auxerre

Škola v Auxerre je škola, ktorá vznikla pri opátstve Saint Germain a ktorú pestoval najmä
Erich alebo Henrich a Auxerre a jeho žiak Remigius z Auxerre.
Predstavitelia školy v Auxerre sa usilovali prispôsobiť logiku teologickým problémom a takto pripraviť materiál využívaný v kontroverziách.
Stanovisko školy v Auxerre prehĺbila reforma v Cluny.
Technokratizmus

Technokratizmus (gr. "τεχνοκρατία" „vláda techniky“) je myšlienkový smer, podľa ktorého zaujíma technika vyššie postavenie ako
ekonomika, v súlade s čím je potrebné alebo oprávnené, aby vládu mala v rukách technická inteligencia, aby spoločnosť viedli technici a vedci (technokracia).
Všeľudový štát (marxizmus)

Všeľudový štát je podľa marxizmu osobitný typ organizácie spoločnosti, orgán vyjadrujúci záujmy a vôľu všetkého ľudu, nástroj budovania komunizmu. Všeľudový štát je pokračovateľom štátu diktatúry proletariátu.
Dynamický systém

Dynamický systém je systém (vyčlenený z hľadiska správania vo vzťahu k času), ktorého okamžitý
stav závisí od predchádzajúcich stavov a vonkajších podnetov a vyznačuje sa zotrvačnosťou i oneskorením reakcií. Typickým predstaviteľom dynamického systému je kybernetický systém.
Filozofická teória intencionálnej relacionality

Filozofická teória intencionálnej relacionality je systém filozofických pojmov a iných filozofických významových útvarov vytvorený ako výsledok reflexie intencionálnej racionality. Je súčasťou filozofie ľudského subjektu .
Škola v Chartres

Škola v Chartres alebo chartreská škola je najvýznamnejšia škola stredovekej filozofie v 12. stor. v Európe. Od roku 990 sa táto škola rozvíjala skôr smerom neteologických disciplín – zaoberala sa slobodnými umeniami prejavovala zvláštny záujem o prírodovednú problematiku. Na takéto zameranie školy vo veľkej miere vplývali úzke styky s Talianskom (Konštantín Africký) a Anglickom (Adelard z Bathu).
Charakteristika.
Predstavitelia školy spájali filozofiu prírody s formálno-teoretickou filozofiou, a najmä s logikou. V dôsledku toho predpokladali, že nemožno odďeľovať veci od ich pojmov, ba čo viac – že ich treba do určitej miery stotožňovať, lebo predmet poznania je zásadne jeden, a to fakty skutočnosti, ku ktorým sa raz pristupuje zmyslovo, druhý raz rozumovo, ale jeden i druhý proces ovláda rozum. Vedenie je preto len jedno: objektovo-subjektové a tak isto niet zmyslového vedenia odtrhnutého oz rozumu, ako niet čírej dialekticko-rozumovej špekulácie. Svet a idey o svete, to je jedno a to isté more, len vlny, ktoré sa v ňom prevaľujú, súrozličné, ale samotná voda sa ani
nemení, ani jej neubúda.
Idey sú večnými vecami a len vo veciach spočívajú odveké rozumové formy. Škole v Chartres ide o zladenie platónskej a aristotelovskej koncepcie filozofie, o prekonanie krajného platonizujúceho realizmu a súčasného konceptualistického nominalizmu v prospech racionalisticky interpretovaného
naturalistického realizmu. Na tomto princípe sa v škole zakladajú a rozvíjajú tri prúdy: 1. prúd Bernarda zo Chartres, 2. prúd Teodora zo Chartres a 3. prúd Aalricha z Bene a Dávida z Dinantu.
Takt (správanie)

Takt je prispôsobovanie všeobecných zásad a pravidiel spoločenského styku každému jednotlivému prípadu, bez toho, že by sa ustupovalo od princípu, alebo ich primerané uplatňovanie v konkrétnych situáciách. Takt neznamená iba ohľaduplnosť, ale ohľaduplnosť odstupňovanú, kvalifikovanú podla situácie a osôb, s ktorými rokujeme.
Takt je jemnocit, je to umenie zvážiť primeranosť nášho správania a konania a umenie vžiť sa do situácie toho, s kým sme v styku, a správať sa k nemu tak, ako by sme si priali, aby sa v rovnakej situácii zaobchádzalo s nami.
Tak vedie človeka k tomu, aby bol znášanlivý k iným, aby rešpektoval iné osoby a iné názory. Takt pritom neznamená súhlasiť so všetkým, čo povie partner rozhovoru. Ide práve o najvhodnejšiu formu, ako názory, s ktorými nesúhlasíme, odmietnuť bez toho, aby sme vecne a formálne druhú stranu urazili.
Avšak aj tá najvybrúsenejšia forma môže byť urážkou, ak existuje taký úmysel. Taktní voči iným budeme vtedy, keď budeme ochotní premýšľať o tom, ako rokujeme s druhými, či nám záleží na tom, ako s inými ľuďmi komunikujeme. Ak to nie sme ochotní alebo ak nám na tom nezáleží, je obyčajne výsledkom netaktnosť alebo skôr neslušnosť.
Štát blahobytu

Štát blahobytu (iné názvy: štát všeobecného blahobytu, welfare state, asistenčný štát, štát verejných sociálnych služieb, čiastočné synonymum sociálny štát; angl. welfare state) má niekoľko podobných definícií:
Charakteristika.
Najčastejšie charakteristiky štátu blahobytu v súčasnosti:
Dejiny.
Začiatky štátu blahobytu boli v Bismarckovom sociálnom zákonodarstve v 19. storočí. Najväčší rozvoj dosiahol štát blahobytu v Európe po druhej svetovej vojne. Od ropnej krízy v 70. rokoch badať celosvetový ústup od štátu blahobytu resp. sa znižuje miera zásahov štátu. Za prototyp štátu blahobytu sa považuje Švédsko.
Expertný systém

Expertný systém je aplikačný počítačový program alebo systém kooperujúcich programov, ktorý rozhoduje alebo rieši problémy v istej špecializovanej oblasti (financie, medicína, a i.) s použitím znalostí a pravidiel definovaných expertami z príslušnej oblasti. Expertné systémy sa vytvárajú pre kognitívne riešenie problémov na expertnej úrovni. Ide o také problémy, pre ktoré nie sú známe riešiace algoritmy. Algoritmy stelesnené v expertných systémoch zodpovedajú všeobecným metódam vyhľadávania vhodných riešiacich postupov. Tieto metódy nie sú špecifické pre jednotlivé problémy. Korešpondujú so všeobecne platnými postupmi cieleného prehľadávania tzv. problémového priestoru.
Architektúra expertných systémov.
Jednotlivé programové celky tejto sústavy sú prvkami funkčne vymedzených a svojím poslaním odlišných modulov, ktorých vzájomné väzby vytvárajú architektúru znalostného systému. Súbor znalostí zahrnutých v expertom systéme sú formálneho aj heuristickeho charakteru s možnosťou fuzzy prístupu k riešeniu úlohy. Vedomosti experta sú vyjadrené explicitne v podobe bázy vedomostí (znalostí) a je stanovená stratégia ich využívania. Množina údajov pre konkrétne riešený prípad je bázou údajov (dát). Inferenčný (odvodzovací) mechanizmus pracujúci s bázou vedomosti a údajov tvorí jadro expertného systému.
Zložky expertných systémov sú:
Expertný systém (ES) je systém, ktorý poskytuje rady týkajúce sa optimálneho výberu, vie diagnostikovať problém a podáva odporúčanie na vyriešenie problému. V zásade ES používa ľudské znalosti na vyriešenie reálneho problému, ktorý by na vyriešenie normálne vyžadoval ľudskú inteligenciu, respektíve špecialistu – experta.
Škola v Salerne

Škola v Salerne () bola stredoveká lekárska škola, z ktorej sa šírilo poznanie arabských a židovských lekárskych diel, diel Hippokrata a Galena do školy v Chartres. Pre školu v Salerne prekladal pravdepodobne Konštantín Africký.
Škola sa nachádzala v Talianskom meste Salerno. Sídlo mala v kláštore z 9. storočia.
Škola v sociológii

Škola v sociológii je smer, skupina alebo zhoda v oblasti sociologického myslenia. Porov.
sociologická škola.
Všeobecná technológia

Všeobecná technológia je porovnávanie technologických procesov a ich zložiek na rozdielnych úrovniach s cieľom pochopiť všeobecné a podstatné (nielen invariantné) v technologických javoch s cieľom spoznať ich zákonitosti a pripraviť také zásady, predpisy, návrhy a metódy na stvárnenie materiálno-technickej stránky výrobného procesu, ktoré by boli platné pre všetky, resp. pre istý počet technologických procesov: výpovede o toku energie, materiálu a informácií v technicko-technologických systémoch, členenie technologického procesu na subprocesy (ako sú procesy kontroly, skladovania a dopravy), vertikálne členenie technologických procesov (napr. sled určitých základných operácií pri práci, jednotlivé, čiastkové, resp. celkové technologické postupy), rozdelenie výrobného procesu z podnikového hľadiska na hlavné, pomocné a vedľajšie
procesy, časové rozčlenenie výrobného procesu a ďalšie.
Boseho-Einsteinovo rozdelenie

Boseho - Einsteinovo rozdelenie alebo Boseho-Einsteinova štatistika je štatistika sústavy častíc s celočíselným spinom podliehajúcich kvantovomechanickým zákonitostiam. Názov je odvodený od mena Š. Boseho a Alberta Einsteina.
Toto štatistické rozdelenie opisuje v štatistickej fyzike systémy zložené z bozónov, teda častíc so symetrickou vlnovou funkciou a celočíselným spinom. Bose-Einsteinove rozdelenie platí napríklad pre fotóny, možno z neho teda odvodiť napríklad Planckov vyžarovací zákon.
Rozdelenie prvý raz opísal Šatendranáth Bose, v roku 1924 ho zovšeobecnil Albert Einstein. Názov bozón je práve podľa Boseho.
Rozdeľovacia funkcia.
Rozdeľovacia funkcia fBE(E) určuje stredný počet častíc v stave s energiou E:
kde:
Filozofický systém

Filozofický systém je sústava filozofických významových útvarov usporiadaná podľa istého princípu alebo princípov; filozoféma, ktorá sa dotvára v období helenistickej filozofie.
Biologická škola v sociológii

Biologická škola v sociológii je smer sociológie druhej polovice 19. stor. a zač. 20. stor., ktorý aplikoval biologické zákony na život spoločnosti (boj o život, prírodný výber, bunková štruktúra organizmu atď.) a využíval idey maltuziánstva, eugeniky a rasizmu.
Taktnosť

Taktnosť je vlastnosť správania sa voči druhému človeku, ktorú konštituujú tieto zložky: ľudskosť, uznanlivosť, porozumenie, starostlivosť, ochota pomáhať, láskavosť, úctivosť, dôvera k osobnosti, záujem o osobnosť, rešpektovanie individuálnych osobitostí, psychického a telesného stavu, priateľskosť, nepovýšenecký postoj, profesionálnosť, pozitívny vzťah k situácii, v ktorej sa nachádzame s partnerom, svedomité plnenie si povinností, nenásilnosť v dosahovaní cieľov, nezaujatosť, spravodlivosť, snaha o všestranné rozvíjanie partnerovej osobnosti, cit pre mieru, primeraná náročnosť a prísnosť, snaha zachovať duševné zdravie a vytvárať psychickú klímu optimálnu pre spoločnú činnosť alebo pre činnosť partnera; kladná motivácia činnosti partnera, pozitívne odmeňovanie, ohľaduplnosť a diskrétnosť pri riešení problémov, povzbudzovanie pri neúspechu, vzbudzovanie a posilňovanie sebadôvery; charakternosť, úprimnosť, sebakritickosť, sebaovládanie, rozvážnosť, vyrovnanosť, trpezlivosť, slušnosť, kultúrnosť, príkladnosť; optimizmus, zmysel pre humor. 
Tieto konštituenty taktnosti musia byť zastúpené v rovnakej miere. Pri chýbaní jedného alebo viacerých konštituentov taktnosti hovoríme o netaktnosti.
Matematická štatistika

Matematická štatistika je odbor matematiky, v ktorom sa skúmajú vlastnosti štatistických súborov. Keď vyjadríme počet, môžme ho vyjadriť nielen absolútne, ale aj takzvane relatívne - to je relatívna početnosť.
Charakteristiky.
Štatistický súbor nám opisujú charakteristiky:
Tegelén

Tegelén je (podľa obce v južnom Holandsku) najstaršie teplé obdobie štvrtohôr v severoeurópskom systéme zaľadnenia, ktoré definoval Eugène Dubois.
Teológia zjavenia

Teológia zjaveniaje nadprirodzená teológia (nem. Offenbarungs-Theologie = übernatürliche Theologie) je teológia, ktorá čerpá z prameňov zjavenia Je jednou zo základných častí fundamentálnej teológie.
Formálny systém

Formálny systém je reprezentácia axiomatickej teórie v podobe kalkulu. V prípade, že rozvíjame deduktívnu teóriu bez toho, aby sme pripisovali určitý význam jej primitívnym termínom, s ktorými zaobchádzame ako s premennými, hovoríme, že pojednávame o teórii ako o formálnom systéme.
Talent

Talent môže byť:
Teologumenon

Teologumenon (gr.) je teologická výpoveď, ktorá nie je formálne ohlásená cirkevným učiteľskym úradom, ktorá však vyplýva z vhľadu do súvislosti právd zjavenia pri stretnutí s konkrétnou dejinnou skúsenosťou. V nej je vyjadrená perspektíva, v ktorej sú vylíčené prvky viery v konkrétnej dejinnej súvislosti.
Stelárna štatistika

Stelárna štatistika je odvetvie stelárnej astronómie, ktoré skúma priestorové rozloženie objektov vo hviezdnych sústavách štatistickými metódami; jednotlivé objekty (hviezdy, hviezdokopy, medzihviezdnu hmotu) neberie do úvahy individuálne, ale ako členy
širších štatistickych súborov.
Jazykovo formulovaný systém

Jazykovo formulovaný systém je systém, ktorý sa skladá z jazykových prvkov (jazykových výrazov), napr. teória.
Škola v spádovej oblasti

Škola v spádovej oblasti je škola, ktorá môže prijímať svojich žiakov zo zemepisne vymedzenej "spádovej" oblasti, alebo ktorú môžu žiaci legálne navštevovať.
Teopanizmus

Teopanizmus je panteizmus, ktorý spočíva v chápaní boha ako univerza.
Teopanizmus vychádza z predstavy, že boh je totožný so všetkým, čo je. K teopanizmu tendujú niektoré indické prúdy.
Gravidita

Gravidita (iné názvy pozri nižšie) je obdobie, počas ktorého sa v materskom tele z oplodneného vajíčka vyvíja nový jedinec, ako aj príslušný fyziologický stav.
Iné názvy.
Medzi iné názvy gravidity patria: pre ľudí: tehotnosť, tehotenstvo, ťarchavosť, gravidnosť, samodruhosť, oplodnenosť, nárečovo hrubosť, ťaršenosť. Pre živočíchy: brezivosť, oplodnenosť, pre kravy aj teľnosť, pre ovce a mačky aj kotnosť, pre ošípané aj prasnosť, pre kone aj žrebnosť, nárečovo nahúkanosť, nabehanosť, nalámanosť, nabranosť.
Gravidita u človeka.
U človeka trvá 270 dní. Delí sa na tri základné obdobia: prvý, druhý a tretí trimester.
"Prvý trimester" trvá od 1. po 12. týždeň gravidity. Mnoho žien trpí takzvanou „rannou“ nevoľnosťou, hoci v skutočnosti môže nastať kedykoľvek v priebehu dňa. Počas tohoto obdobia sa z embrya stáva plod. Vyvíjajú sa všetky orgány, do konca 12. týždňa aj pohlavné. Plod koncom prvého trimestra má už prakticky vzhľad človeka a v ďalších dvoch trimestroch predovšetkým rastie.
"Druhý trimester" trvá od 13. týždňa do 24 (27). týždňa. Nevoľnosť prvých mesiacov väčšinou zmizne, alebo sa prinajmenšom zlepší, hmotnosť ešte nie je vyčerpávajúca a tehotná žena začína cítiť jemné pohyby plodu. Mnohé ženy cítia zvýšené množstvo energie a vnútornú spokojnosť. S pribúdajúcim zaobľovaním brucha sa objavujú prvé strie. Tieto červenkasté alebo modrasté pásiky sú dôsledkom rozpínania väzivového tkaniva a po tehotenstve opäť trochu zblednú. Počas tehotenstva sa môže vyskytnúť vysoký krvný tlak. Pri rutinnom vyšetrení sa preto krvný tlak meria a zapisuje do tehotenskej knižky. 
"Tretí trimester" tehotenstva obyčajne trvá od 25. (28.) – 40. týždňa, aj keď zdravé deti sa môžu narodiť krátko pred koncom alebo aj po skončení tohto obdobia. Najdôležitejšou úlohou ženy v tomto období je príprava na pôrod. Ten môže prísť aj nečakane. Obyčajne okolo 29. týždňa ošetrujúci lekár zmení frekvenciu predpôrodných vyšetrení z mesačných na dvojtýždňové a od 36. týždňa na týždňové až do pôrodu. Približne v 38. týždni tehotenstva môže odporučiť vyšetrenie panvy, aby tak zistil stupeň dilatácie krčka maternice.
Štátnik

Štátnik je vysoko postavený politik, osoba podieľajúca sa na vedení štátu. Výraz sa používa zvyčajne na označenie obzvlášť rešpektovaného politika, oplývajúceho znalosťami, zručnosťou a víziou pri vedení štátu.
Štátnik a politik.
Rozdielom medzi politikom a štátnikom sa zaoberal napr. americký teológ a spisovateľ James Freeman Clarke v eseji Wanted, A Statesman! publikovanej v časopise "Old and New" (december 1870), v ktorej tvrdí: "„...je veľký rozdiel medzi politikom a štátnikom. Politik, napríklad, je človek, ktorý myslí na nasledujúce voľby; zatiaľ čo štátnik myslí na nasledujúcu generáciu. Politik rozmýšľa nad úspechom jeho strany, štátnik nad dobrom krajiny. Politik si želá ustanoviť to či tamto opatrenie, štátnik chce zaviesť tento či tamten princíp. Nuž a napokon, štátnik chce viesť; zatiaľ čo politik sa uspokojí s tým, že je unášaný prúdom.“"
12. apríla 1958 sa vtedy už bývalý (33.) prezident Spojených štátov Harry S. Truman pre denník "New York World-Telegram and Sun" vyjadril: "„Politik je človek, ktorý rozumie vláde, a politik je potrebný na to, aby vláda fungovala. Štátnik je politik, ktorý je mŕtvy 10 či 15 rokov.“"
Termometria

Termometria (gr.) je náuka o meraní a určovaní teploty. Je súčasťou termiky.
Teória riadenia

Teória riadenia je samostatná vedná disciplína s výrazným interdisciplinárnym a systémovým charakterom, ktorá skúma štruktúrou riadiacich procesov v ekonomike. Teória riadenia
využíva poznatky radu odborov (filozofie, sociológie, kybernetiky, matematiky, psychológie atď.)
Teória riadenia hladá odpoveď na takéto otázky: 
Vypracovalo sa viacero prístupov k riadeniu: 
Teória riadenia - školy/smery.
Existuje viacero škôl či smerov teórie riadenia.
Zakladateľ teórie riadenia Adam Smith, škótsky ekonóm a filozof
ďalšie teórie:
Vedecká škola

Vedecká škola vzniká okolo výraznej tvorivej vedeckej osobnosti, ktorej názory a metódy prijímajú a rozvíjajú vo vlastnom vedeckom výskume jej žíaci a nasledovníci.
Tália

Tália alebo Thaleia alebo Thalia (gr. Thaleia alebo Thalia, lat. Thalia alebo Thalea) môže byť:
Thalia môže byť aj:
Hypertextový systém

Hypertextový systém je sieť pospájaných textových fragmentov a výpočtový systém, ktorý k nim
umožňuje nesekvenčný prístup. Pri práci s hypertextovým systémom sa používateľovi, ktorý vyhľadáva literatúru k určitej téme, automaticky ponúkajú úryvky zo všetkých dokumentov, ktoré sa k tejto téme vzťahujú.
Hypertextové systémy obsahujú okrem textu aj obrázky, zvukové informácie, alebo animácie organizované nelineárne v nejakej sieti vzájomne prepojených častí. Z akejkoľvek časti môže používateľ vstúpiť do ľubovoľnej ďalšej časti. Vyvinuté pomôcky na vyhľadávanie sú potom vynikajúcim pomocníkom pre
používateľa. V tomto prípade sa na takéto systémy používa tiež názov hypermédium.
Termoreceptor

Termoreceptor (gr. a lat.) je zmyslová bunka alebo orgán, ktorým organizmus vníma teplo a chlad.
Teória riešenia problémov

Teória riešenia problémov je veda, ktorej predmetom záujmu je riešenie problémov. Existuje neprehľadný rad teórií riešenia problémov, z ktorých každá chce generovať produktívne poznatky týkajúce sa racionality rozhodovania v určitých triedach problémových situácií.
Škola vo Fulde

Škola vo Fulde je škola, ktorú pri dvore Karola Veľkého založil a viedol Alcuin. V tejto škole sa obyčajne hľadajú počiatky stredovekej filozofie. Z Alcuinovej školy vyšli alebo bezprostredne do nej patria: Fredegisus, Hrabanus Maurus, Candidus z Fuldy, Servatus Lupus, Paschasius Radbertus, Ratrammus, Godescalc.
Alcuin, i keď budoval dvornú školu, dal jej cirkevný charakter.
Teichopsia

Teichopsia (gr.) je porucha zraku, tmavá škvrna v zornom poli, nepresne ohraničená.
Ideálny systém

Ideálny systém je systém, ktorý existuje len vo vedomí človeka (napr. úplný prehľad poznatkov o nejakom jave, ucelené poznanie, celok myšlienok, koncepcia a pod.).
Teror

Teror môže byť:
Teória rovnováhy (filozofia)

Teória rovnováhy je teória, ktorá pokladá rovnováhu za prirodzený a normálny stav, zatiaľ čo pohyb, vývin, za dočasný a prechodný stav.
Štatút

Štatút môže byť:
Terpsichoré

Terpsichoré alebo Terpsichora alebo zastarano Terpsichore (, ), je v gréckej mytológii múza tanca a chórovej lyriky, jej atribútom je lýra.
Teória rozhodovania

Teória rozhodovania je veda, ktorá skúma rozhodovanie.
Základná škola

Základná škola je výchovnovzdelávacia inštitúcia poskytujúca povinné základné všeobecné vzdelanie mládeži vo veku od 6 do 15 rokov.
V Bratislave sa nachádza dovedna 50 štátnych základných škôl a v Košiciach okolo 30.
Teória algoritmov

Teória algoritmov je oblasť matematiky, ktorá sa zaoberá matematickými modelmi algoritmov. 
Teória algoritmov sa začala systematicky rozpracúvať začiatkom 1936, keď Alonzo Church zostavil prvý matematický model algoritmu.
Teilhardizmus

Teilhardizmus je smer súčasnej kresťanskej filozofie, ktorý vznikol spojením niektorých poznatkov prírodných a spoločenských vied (kozmológie, biológie, kybernetiky, ekológie a pod.) so základnou schémou kresťanského obrazu sveta, vzťahu človeka a boha. Výsledkom je dynamický, vývojový obraz stvorenia sveta a
pokračujúcej "stvoriteľskej" úlohy človeka v ňom. Teilhardizmus vychádza z učenia Pierra Teilharda de Chardina.
K filozofickým zdrojom teilhardizmu patrí gnóza a mystika (vrátane gnózy a
mystiky Indie a Ďalekého východu), romantická naturfilozofia schellingovského typu, filozofia života H. Bergsona a i.
Informačný systém podniku

Informačný systém podniku je súhrn všetkých informácií v podniku a spôsoby ich spracovania, analyzovania a úpravy v súlade s určitými požiadavkami.
Terpsión z Megary

Terpsión z Megary/z Megár alebo Terpsion z Megary/Megár bol Sokratov prívrženec, bol prítomný pri Sokratovej smrti.
Teória rozumného egoizmu

Teória rozumného egoizmu je etická koncepcia, ktorú hlásali osvietenci 17. storočí a 18. storočí. Jej základom je princíp: správne pochopený osobný záujem musí byť v súlade so spoločenským záujmom.
Židovská škola

Židovská škola je škola židovskej cirkvi (obce); na Slovensku boli od stredoveku do polovice 20. stor.
Židovské školy boli predovšetkým ustanovizňami náboženskej výchovy na
prípravu veriacich a cirkevných činiteľov (rabínov) judaizmu. Judaizmus
predpisuje veriacim vedieť čítať a rozumieť po hebrejsky, aby sa mohli zúčastňovať na každodenných modlitbách a náboženských obradoch doma a v synagógach.
Pre prvopočiatočné vyučovanie detí slúžili početnejšie nižšie židovské školy zvané talmud tóra.
Pre vyššiu náboženskú výchovu a vzdelanie a najmä na prípravu rabínov boli určené vyššie židovské školy - ješivy.
Teória automatického riadenia

Teória automatického riadenia je teória, ktorá skúma princípy fungovania a konštruovania riadiacich systémov.
Teória automatického riadenia vznikla z technických úloh konštruovania regulátorov udržiavajúcich daný režim práce regulovaného objektu autormaticky. Klasickým príkladom takéhoto technického systému je odstredivý regulátor Wattovho parného stroja.
Jazykový systém

Jazykový systém je inventár jazykových prostriedkov s vyznačenými vzťahmi medzi nimi. Všeobecne sa uznáva, že jazykový systém je usporiadaný do niekoľkých rovín alebo plánov, ktoré sú medzi sebou späté a tvoria medzistupne medzi zvukovou podobou slov a viet, viazanou na ľudský hlas, a ich významom, viažúcim sa na skutočnosť a ľudskú myseľ.
Elemír Terray

Elemír Terray (* 6. august 1922, Spišské Vlachy – † 1998, tamže) bol slovenský germanista, pedagóg a vedec. Autor štúdií o nemeckej filozofii.
Teória skúsenosti

Teória skúsenosti (slovenský filozof Ján Letz používa termín "experienciológia") je filozofická disciplína, ktorá sa zoberá skúsenosťou. Podľa Jána Letza je súčasťou
filozofie ľudského subjektu.
Etický teizmus

Etický teizmus je syntéza idealizmu, kresťanstva a okultizmu. Jeho koncepciu vypracoval Immanuel Hermann Fichte.
Jednoduchý systém

Jednoduchý systém je systém, ktorý obsahuje malý počet prvkov, medzi ktorými existuje neveľký počet väzieb.
Terst

Terst (, , , ) je prístavné mesto vo východnom Taliansku pri Jadranskom mori, v kraji Furlansko (), nachádzajúce sa neďaleko hraníc so Slovinskom. Leží na pobreží Benátskeho zálivu.
História a obyvateľstvo.
Terst bol súčasťou habsburských dŕžav od roku 1382 do roku 1918. V časoch Rakúsko-Uhorska bol prezývaný "oknom do sveta", pretože býval najdôležitejším prístavom celej monarchie. Po skončení 1. svetovej vojny bol Terst a jeho okolie pričlenené k Taliansku. Dodnes má stredoeurópsky a zároveň mnohonárodnostný ráz – vedľa prevládajúcich Talianov tam v čase Rakúsko-Uhorska žili komunity väčšiny národov a náboženstiev monarchie. Dnes žije v Terste mnoho prisťahovalcov najmä z Ázie a Afriky.
Sokratovská škola

Sokratovské školy sú školy antickej filozofie, ktorých predstaviteľov spájala Sokratova filozofia. Išlo o tieto školy:
Axiomatická teória

Axiomatická teória je teória vybudovaná axiomatickou metódou.
Tekrúr

Tekrúr bola ríša na dolnom toku rieky Senegal v 9. až 15. storočí.
Karmanový systém

Karmanový systém je náboženský prúd, ktorý unikajúcno chápe ako transcendentný kozmický zákon, ktorému podliehajú ľudia i bohovia, všetko súcno.
Sociálna teória

Sociálna teória je logicky usporiadaný výsledok poznávania nejakej stránky sociálneho života.
Škóti

Škóti (Scottas) sú pôvodne staroveké keltské kmene; ich potomkovia dnes žijú na území Škótska. Ich počet na celom svete sa odhaduje okolo 30 miliónov, z toho približne 5 miliónov v Škótsku. Hovoria prevažne anglicky, menšia časť aj škótštinou a škótskou gaelčinou. Škóti prevažne vyznávajú presbyterianizmus, ďalej aj anglikanizmus a iné. 
Významné osobnosti.
Významnými osobnosťami v oblasti vedy a techniky sú: 
V oblasti literárneho umenia sa stali svetoznámymi najmä spisovatelia: 
Vo filozofických a ďalších vedách vynikli:
Za zmienku stoja i dvaja legendárni zbojníci a bojovníci za škótsku nezávislosť:
Tamas

Tamas (sans.) je jedna z troch gún, najnižšia z troch zložiek kozmickej energie alebo pralátky prakrti; prejavuje sa temnotou, tiažou, nevedomosťou prestúpenou pudmi; tamas je sila spontánneho uchopovania.
Tektológia

Tektológia (gr.) je náuka o stavbe zložitejších útvarov; biologická náuka o zložení živých tiel.
Knižnično-informačný systém

Knižnično-informačný systém je informačný systém, v ktorom sa uskutočňuje je výber a akvizícia informácií, t.z. vstupné spracovanie informácií, uloženie informácií, výstupné spracovanie informácií.
Teória sociálnej stratifikácie

Teória sociálnej stratifikácie je sociologické učenie o štruktúre spoločnosti, podľa ktorého sa spoločnosť delí na sociálne vrstvy - straty. Za základ tohto delenia sa berú rozličné znaky: ekonomické, politické, biologické, rasové, náboženské a iné.
Štefan I. (pápež)

Svätý Štefan I. († 2. august 257) bol 23. pápež (254 – 257), pôvodom Riman, z rodu Júliovcov.
Tanatológia

Tanatológia je náuka o príčinách a príznakoch smrti; náuka o psychologických a lekárskych
aspektoch smrti a umierania. 
E. Küblerová-Rosová na základe rozhovorov s umierajúcimi preukázala, že citlivo a profesionálne vedený rozhovor odvracia umierajúceho od apatie a odovzdania sa osudu, je účinnejší než psychofarmaká,
vedie k nájdeniu sily v niekom, kto ho počúva a súcíti s ním.
Deduktívna teória

Deduktívna teória je vedecká disciplína budovaná deduktívnou metódou.
Príkladom deduktívnej teórie je napríklad euklidovská geometria.
Tektonickosť

Tektonickosť (z gr.) je kompozičná štruktúra.
Test

Test (alebo s dôrazom na príslušný proces testovanie) môže byť:
Testovanie je v práve robenie testamentu.
Teória sociálnej zmeny

Teória sociálnej zmeny je teória, podľa ktorej sociálne konanie možno pochopiť a vysvetliť ako
sociálnu zmenu.
Jedným zo základných faktorov, ktoré vplývajú na sociálne zmeny je ekonomika. Ekonomika dáva materiálne podklady, či predpoklady pre sociálnu zmenu. Najväčší systematický pohľad na tento faktor, ktorý sa venoval práve vplyvu ekonomiky na sociálne zmeny v spoločnosti je práca Karola Marxa.
Marx vysvetľuje sociálnu zmenu cez faktor ekonomiky.
Vedeckým projektom Marxa o Engelsa bolo osvetliť vznik a vývoj kapitalizmu, ako takého. Ťažiskom ich vedeckej práce sa teda stala predovšetkým oblasť spoločenských zmien, na ktorých, alebo z ktorých kapitalizmus vyrástol. Zatiaľ čo niektorí filozofi a sociológovia vysvetľovali sociálne premeny pokrokom poznania a rozumu (Hegel) alebo vzostupom ľudského ducha (Comte), Marx a Engels vidia ich príčiny v ekonomike. Sociálne premeny sú v ich chápaní vysvetlené iba ekonomicky a zložitosť vzťahov prepojujúcich oblasť ekonomickú s oblasťou sociálnou je celkom zabudnutá.
Marx rozlišuje „základňu" a „nadstavbu"
Základom pohľadu Marxa je jeho postoj voči faktorom sociálnych zmien ktoré delí na primárne a sekundárne, alebo na základňu a nadstavbu.
Ekonomika je základom spoločnosti. Marx a Engels považujú ekonomiku, presnejšie povedané výrobne sily, za spoločenskú infraštruktúru, za základňu spoločnosti. Výrobnými silami sú podľa nich jak výrobné prostriedky (budovy, stroje atď.), tak výrobné vzťahy - organizácia práce, pracovné celky, tímy, podniky a pod.
Okrem ekonomiky je všetko spoločenská nadstavba. Nad ekonomickú základňu stavia Marx s Engelsom nadstavbu, ktorá v sebe zahrňuje kultúru, náboženstvo, právo a politiku. Tiež rodina, štát, cirkev, hodnoty i ideológie patria do sféry nadstavby.
Nadstavba je závislá na základni. Marx a Engels trvali na tom, že nadstavba je celkom závislá na základni.
Napriek tomu uznávajú, že sociálna oblasť môže do istej miery pôsobiť na ekonomiku, no aj tak primárny a dominantný vplyv je práve opačný, že ekonomika ovplyvňuje všetko spoločenské, ideí, predstavy a vedomosti. Teda celá spoločnosť a jej kultúrna úroveň závisí na ekonomike.
Konceptuálny systém

Konceptuálny systém podľa Paviliona tieto systémy prináležia jednotlivým subjektom poznania a sú systémami informácie, ktoré zahrnujú poznatky a mienky o skutočnom i možnom stave vecí vo svete. Konceptuálne systémy kumulujú znalosti ľudí, ktoré ľudia získavajú ako výsledok odrážania obklopujúceho ich sveta, a skúsenosť nazhromaždenú ľudstvom, ktorá je zachytená v jazyku. Sémantická problematika jazyka sa tak vnára do problematiky analýzy konceptuálnych systémov a ich vzťahov medzi sebou a medzi nimi a objektívnou realitou. Konceptuálne systémy sú kontinuálnej povahy. Neprerušovaná, kontinuálna povaha týchto systémov je určovaná neustále v nich prebiehajúcimi nerozlučne spojenými procesmi stotožňovania a rozlišovania informácie v jej najrozličnejších formách.
Konceptuálny systém je podľa Whiteheada možnosť tvorby konceptuálnych systémov vysvetľujeme pomocou idey kontinuálnosti zmyslu. Je to utváranie sa a premena konceptuálnych systémov je neprerušované, spojité. Táto okolnosť má rozhodujúci význam pre zdôvodnenie dôležitej tézy o neverbálnej etape vznikania konceptuálnych systémov, ktorá je nevyhntuná pre vysvetlenie samej možnosti pôvodného osvojenia si (zavedenia do konceptuálneho systému) jazykovej symboliky. Pri takom prístupe konceptuálne systémy vystupujú prirodzene ako veľmi dôležitá, neustále prítomná podmienka
použivania jazykových výrazov a jazyk ako prostriedok ich ďalšieho rozvíjania, rozširovania, ich špecializácie. Zohľadnenie konceptuálnych systémov umožňuje určiť teoretický a ontologický status zmyslu systematicky vysvetliť väzbu jazyka a skutočnosti, odhaliť mechanizmy osvojenia si jazyka, spojenia jazyka a myslenia, uvedomelého použivania jazyka v každodennej a vedeckej komunikácii.
Tanáza

Tanáza je druh enzýmu, ktorý katalyzuje štiepenie kyselinu digalovú na dve molekuly kyseliny galovej:
Okrem tejto reakcie je tanáza schopná štiepiť aj estery kyseliny galovej a iných trieslovín.
Tanáza je kľúčový enzým v rozklade galotanínov a elagitanínov, čo sú dva druhy hydrolyzovateľných trieslovín. Tanáza katalyzuje konkrétne hydrolýzu esterovej a depsidovej väzby v týchto trieslovinách, čím uvoľňuje glukózu a kyselinu galovú alebo elagovú.
Teória dezideologizácie

Teória dezideologizácie je teória, podľa ktorej sa rozvinuté kapitalistické krajiny dostali do štádia spoločenského vývoja, v ktorom ideológia ako falošné vedomie zaniká a nastáva obdobie konca ideológie ako falošného vedomia, ktoré je v zásadnom protirečení s vedou a ktorým určitá sociálna skupina odôvodňuje svoje konanie a sociálne ciele. Ideológia bola produktom spoločnosti s nerozvinutou technológiou a s nevyriešenými ekonomickými a sociálno-politickými problémami.
Teória dezideologizácie sa rozšírila na Západe v 60. - 70. rokoch 20. storočia
najmä zásluhou Raymonda Arona, Daniela Bella a Seymoura Lipseta.
Teória sociálnych kategórií

Teória sociálnych kategórií je teória vychádzajúca z predpokladu, že pôsobenie masových médií je determinované sociálnokategoriálnymi prvkami. Bez ohľadu na heterogenitu panujúcu v moderných spoločnostiach sa podľa týchto názorov jednotlivci alebo určité podskupiny vyznačujúce sa rovnakým alebo podobným správaním vo vzťahu k médiám, pričom tieto podskupiny sú definované určitými sociálnymi kategoriami, ako je napríklad vek, pohlavie, príslušnosť k spoločenskej vrstve a pod.
Teória sociálnych kategórií je teória rozpracovaná celkom v duchu E. Durkheima, ktorý poukazoval na význam deľby práce pre spoločnosť a zdôrazňoval, že v spoločnosti založenej na deľbe prácesa vytvárajú subkultúry identifikovateľné podľa sociálnych kategórií, ktoré rozvíjajú svoje vlastné modely správania a vlastnej normy. Myšlienka, že identické mediálne obsahy sa odlišne vnímajú podľa sociálnokategoriálneho postavenia rôznych recipientov, tvorí základ prvých rozsiahlych výskumov pôsobenia masových médií, tzv. "Payn-Fund-Studies".
Konjunktný systém

Konjunktný systém je systém, ktorého stavebné prvky sa súbežne so svojou relatívnou autonómiou vzájomne prelínajú. Typickými konjunktnými systémami sú spoločenské systémy,
ktorých základným stavebným prvkom je človek, vystupujúci v mnohých roliach (napr. ako člen rodiny, člen záujmového zoskupenia, člen politickej strany, občan štátu, člen pracovného kolektívu, člen náboženskej komunity atď.).
Ekonomická teória

Ekonomická teória alebo hospodárska teória môže byť:
Tekutina

Tekutina alebo tekutá látka je spoločný názov pre kvapaliny a plyny (resp. aj pre plazmu). Spoločnou vlastnosťou tekutín je tekutosť, čiže neschopnosť udržať svoj stály tvar vďaka možnému vzájomnému pohybu častíc.
Tekutiny sa delia podľa toho, či spĺňajú Newtonov zákon viskozity, ktorý hovorí, že odpor spôsobený vnútorným trením v tekutine je priamo úmerný rýchlosti toku. Štúdiom vlastností tekutín sa zaoberá reológia.
Hranica medzi tekutinou a pevnou látkou nie je z hľadiska ich tekutosti až tak zreteľná. Príkladom je experiment Queensland University súvislo prebiehajúci od roku 1927 - pitch drop experiment. Jedná sa o kvapkanie bitúmenovej živice(asfalt), jedna kvapka sa oddelí za 8-13 rokov.